Хра злоу ахҭысқәа: Логәуа актуалра зцу Аԥсны акультура азҵаатәқәа ирызкны
10:50 22.04.2022 (ирҿыцуп: 11:24 22.04.2022)
Аԥсны акультура аҿиаразы актуалра зҵоу апроблемақәа ртәы, иахьанӡа еиқәырханы иаагоуи иаҳцәыӡызи ртәы, арадио Sputnik аефир аҿы еиҭеиҳәеит акультуреи аҭҵаарадырреи рызҵаарақәа рзы аҳәынҭқарра ахада иабжьгаҩ, асахьаҭыхҩы Нугзар Логәуа.
Асахьаҭыхҩы Нугзар Логәуа ихҵоуп Аԥсны акультура зҽаԥсазтәыз аусзуҩ ҳәа аҳаҭыр хьӡы.
Арадиоефир аҿы аҟаза еиҭеиҳәеит аԥсуа культура еиуеиԥшым ахырхарҭақәа рҿы аҭагылазаашьа зеиԥшроу, амилаҭтә ҟазареи аҿыц лагалақәеи еиҿыбааны ахархәара атәы.
Логәуа игәаанагарала, иахьа аԥсуа культура аҵакы лаҳарҟәит. Аҟазара ду шьаҭас иамоу ашкол ауп, аҵара рӷәӷәатәуп ҳәа азгәеиҭеит аҳәынҭқарра ахада иабжьгаҩ.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.